MacOS Sierra

macOS Sierra (versioon 10.12) on operatsioonisüsteemi macOS-i (varem Mac OS X) 13. väljalase, mis ilmus 20. septembril 2016. macOS Sierra on OS X El Capitan järglane ning on nimetatud Ameerika Ühendriikide mäestiku järgi Nevadas. macOS Sierrast järgmine versioon on macOS High Sierra. Suurimateks muudatusteks on Apple Pay ja Siri. macOS Sierra on Mac App Store'ist allalaaditav. Toetatud Macintoshi arvutid: iMac (Late 2009 ja uuem) MacBook (Late 2009 ja uuem) MacBook Pro (Mid 2010 ja uuem) MacBook Air (Late 2010 ja uuem) Mac Mini (Mid 2010 ja uuem) Mac Pro (Mid 2010 ja hilisem) macOS 10.12 Sierra on esimene operatsioonisüsteem, millel ei toetata Xserve'i. Kõikide võimaluste kasutamiseks toetatud arvutid: iMac (Late 2012 ja uuem) MacBook (Early 2015 ja uuem) MacBook Pro (Mid 2012 ja uuem) MacBook Air (Mid 2012 ja uuem) Mac Mini (Late 2012 ja uuem) Mac Pro (Later 2012 ja uuem) macOS Sierra nõuab minimaalselt 2 GB mälu ja 8,8 GB vaba ruumi kõvakettal. Alates versioonist 10.12.4 on macOS operatsioonisüsteemis ka Night Shift, mis töötab samamoodi kui iOS-is. Night Shift vähendab öösiti sinist valgust ekraanil, et saaks paremini jääda magama. Kasutaja võib ise valida, mis kellati Night Shift aktiveerub ja seda kas üleüldse aktiveerub. Siri on nüüd integreeritud macOS 10.12 Sierra operatsioonisüsteemi. Sirit saab kasutada Docki kaudu ja menüüst. Lisaks saab ka avada Siri kindla klahvivajutusega, mille kasutaja on ise sättinud. Läbi Siri saab kasutada teisi rakendusi ilma neid avamata. Näiteks saab otsida internetist pilte ja informatsiooni, ilma et peaks veebibrauseri avama. Samuti saab ka Siri kaudu otse sõnumitele ja e-kirjadele vastata, ilma et peaks ise kirjutama. Arvuti saab avada automaatselt, kui kasutajal on olemas Apple Watch ning kui kasutaja on seadmed omavahel ühendanud. Kasutaja saab kopeerida pilte, teksti ja muud sisu otse iPadist või iPhone'ist otse dokumenti, mis on Mac-arvutis. Kui arvuil hakkab kõvaketta maht täis saama, siis arvuti kustutab ebavajalikud ja vanad failid ise. Apple Payd saab kasutada ainult läbi iPhone'i või Apple Watchi ja ainult Safaris. Toetatud on ainult veebipoed, mis kasutavad Apple Pay teenust. iTunes'i on lisatud sinule (For you) vaheleht. Nüüdsest tutvustab iTunes muusikat, mis kasutajale võiks meeldida. MiniPlayerile on juurde lisatud aken, kust näeb lüürikat, kui kasutaja muusikat kuulab. Kasutaja saab näiteks teha YouTube'i video väikseks, ilma et peaks seda veebibrauseris vaatama. Sellega on tehtud multitegumtöötlus lihtsamaks ja kasutaja saab keskenduda mitmele asjale korraga, ilma et eri aknad peaksid olema avatud. Lisatud on uusi emotikone ja iluefekte. Alates macOS Sierrast saab vaadata YouTube'i videoid, ilma et peaks brauseri avama. Apple on muutnud turvalisust OS X operatsioonisüsteemis. Enam ei saa automaatselt avada rakendusi tarkvaraarendajatelt, kes ei ole Apple'i tarkvaraarendajate programmiga liitunud. Kasutaja peab nüüdsest alati eraldi kinnitama, et tahab avada rakendust, mis ei ole Apple'i poolt kinnitatud usaldusväärseks. macOS Sierras on muutunud ka privaatsuseeskirjad. Nüüdsest on Apple'il õigus koguda kasutaja informatsiooni ja andmeid. Kasutaja saab siiski valida, kui palju ja mida jagab. Alates macOS 10.12.2 versioonist ei ole enam võimalik näha, mitu tundi aku vastu peab. Aku kestvuse näitamisaeg eemaldati pärast seda, kui uue MacBook Pro kohta tuli kaebusi, et aku ei pea nii kaua vastu, kui oli lubatud. Apple'i sõnul ei toimi aku kestvuse näidik täpselt. On eemaldatud Garbage Collector Objective-C programmeerimiskeelest. Game Center on eemaldatud. Apple Inc. (23. juuni 2017). "macOS Sierra Koduleht (arhiveeritud)" (eesti keeles). Originaali arhiivikoopia seisuga 23. juuni 2017. Vaadatud 12. septembril 2017.{{netiviide}}: CS1 hooldus: tundmatu keel (link) MacRumors. "macOS Sierra Siri". MacRumors (inglise keeles). Vaadatud 12. septembril 2017.{{netiviide}}: CS1 hooldus: tundmatu keel (link) Apple Inc. (3. jaanuar 2017). "MacOS Sierra - Tehnilised andmed". Apple Inc. (eesti keeles). Vaadatud 12. septembril 2017.{{netiviide}}: CS1 hooldus: tundmatu keel (link) Zac Hall (27. märts 2017). "Apple rolling out macOS 10.12.4 software update with Night Shift for Mac". 9to5mac (eesti keeles). Vaadatud 12. septembril 2017.{{netiviide}}: CS1 hooldus: tundmatu keel (link) Jordan Kahn (13. detsember 2016). "Why Apple is removing 'time remaining' battery life estimates following MacBook Pro complaints". 9to5mac (inglise keeles). Vaadatud 12. septembril 2017.{{netiviide}}: CS1 hooldus: tundmatu keel (link) Christian Zibreg (14. juuni 2016). "Apple removes Game Center app from iOS 10 and macOS Sierra betas". idownloadblog (inglise keeles). Vaadatud 12. septembril 2017.{{netiviide}}: CS1 hooldus: tundmatu keel (link)